Dzə́dzāā yǎ dzə́dzāā, Kohélet a ngákad nâ: dzóm ésə̄ é nə hə dzə́dzāā. 9É dzóm yábulu fəg Kohélet é nə̄ nâ a ngáyə́gələ ayɔŋ ǹyəmán mam; a ngásóŋ, a bindí, a mǎm kom ábuí miǹkaná. 10Kohélet a ngádzə́ŋ naa á sɔm mim̀bəmbə bíbúg á bí nə́ ńtilán vā: bibúg bítē bí nə̄ bə́bə́lá.11Bibúg mim̀fəfə́g bí nə anə́ miǹsɔ̌ŋ bikíé, anə́ mə̄ndīē yā bə́ ngábə́m á sí; nálā ó nə éfáī ǹnɔ́ni m̀bɔ́g m̀bɔ́g. 12Ǎ mɔ́n wáma, kálágā nâ ó bag dzóm étē: yə́mə́ naa ǹtilán bə́kálada ó nə ésíé é nə təge man; ai nâ ǹyégán ábuí wâtəgə mod nyɔ́l.